Nege olifante in frats doodgeskok | Maroela Media
Otisitswe Tiroyamodimo, direkteur van Wild en Nasionale Parke, het aan Reuters gesê die olifante is dood nadat hulle oorhoofse kragdrade omgestamp het terwyl hulle gestoei het om water uit 'n lekkende pyp te drink. Die pyp word gebruik om water aan die plaaslike inwoners te verskaf.
"Die ondersoek is nog in 'n vroeë stadium, maar wat ons tot dusver kon vasstel is dat die olifante water gedrink het uit die lekkende verskaffingspyp. Die olifante is dood toe hulle die oorhoofse kragdrade omgestamp en dit in die poel water geval het," het Tiroyamodimo gesê.
Botswana het 'n olifantbevolking van tussen 150 000 en 200 000, afhangend van die migrasieseisoen. Olifante vermy mense normaalweg, maar beweeg soms in Botswana, wat oor die algemeen 'n droë land is, nader aan nedersettings op soek na water.
Olifante bly pragtige diere en dis verskriklik wat gebeur het, dwarsoor Afrika heers droogte en dan vind die diere bietjie water en dan eindig hulle lewe so.
Lekkende water pyp. MAAK REG die ding – water in Afrika is skaars. Dan was die olifante nog lewendig.